title: Kommissionens gennemførelsesforordning (EU) 2020/1121 af 29. juli 2020 om indsamling og udveksling af brugerstatistik og -feedback vedrørende de tjenester, der leveres via den fælles digitale portal i overensstemmelse med Europa-Parlamentets og Rådets forordning (EU) 2018/1724 (EØS-relevant tekst)

text:
                  30.7.2020

                  DA

                  Den Europæiske Unions Tidende

                  L 245/3

         KOMMISSIONENS GENNEMFØRELSESFORORDNING (EU) 2020/1121
         af 29. juli 2020
         om indsamling og udveksling af brugerstatistik og -feedback vedrørende de tjenester, der leveres via den fælles digitale portal i overensstemmelse med Europa-Parlamentets og Rådets forordning (EU) 2018/1724
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1724 af 2. oktober 2018 om oprettelse af en fælles digital portal, der giver adgang til oplysninger, procedurer og bistands- og problemløsningstjenester, og om ændring af forordning (EU) nr. 1024/2012 (1), særlig artikel 24, stk. 4, og artikel 25, stk. 5, og
         ud fra følgende betragtninger:

                     (1)

                     Det følger af artikel 24 i forordning (EU) 2018/1724, at medlemsstaternes kompetente myndigheder og Kommissionen skal sikre, at der indsamles statistikker i forbindelse med brugerbesøg på den fælles digitale portal, som blev oprettet i medfør af artikel 2, stk. 1, i nævnte forordning (»portalen«), og på de websider, som portalen linker til. Det følger ligeledes, at kompetente myndigheder, udbydere af bistands- og problemløsningstjenester (jf. artikel 7, stk. 3, i forordning (EU) 2018/1724) og Kommissionen skal indsamle og i aggregeret form udveksle antallet og oprindelsen af samt emnet for anmodninger om bistands- og problemløsningstjenester sammen med deres responstid.

                     (2)

                     Det følger af artikel 25 i forordning (EU) 2018/1724, at Kommissionen skal stille et redskab til rådighed for brugerne af portalen, så de anonymt kan fremsætte bemærkninger om kvaliteten og tilgængeligheden af de tjenester, der leveres via portalen, af de oplysninger, der gøres tilgængelige deri, og af den fælles brugergrænseflade. Det følger ligeledes, at Kommissionen skal sikre, at brugerne har adgang til dette redskab via alle de websider, som indgår i portalen. Samme forpligtelse gælder tillige for de kompetente myndigheder, medmindre de allerede har indført et andet brugerfeedbackredskab med tilsvarende funktionaliteter på deres websider.

                     (3)

                     Metoden og reglerne for indsamling og udveksling af brugerstatistik og -feedback kombineres i én enkelt gennemførelsesretsakt, fordi de pågældende data skal indsamles og gøres tilgængelige via et fælles dashboard og et fælles dataregister. Dataene vil blive kombineret og anvendt af de nationale koordinatorer og Kommissionen til at overvåge, hvorvidt de tjenester, der leveres via portalen, opfylder kvalitetskriterierne, og til at forbedre den fælles digitale portals funktionalitet.

                     (4)

                     For at indsamle brugerstatistik og -feedback, som er sammenlignelig og anvendelig til de formål, der er anført i forordning (EU) 2018/1724, og for at gøre det muligt at henføre dataene til den tilknyttede tjeneste, er det nødvendigt at angive, hvilke kontekstdata der skal gøres tilgængelige sammen med brugerstatistikken og -feedbacken. Disse kontekstdata bør omfatte den pågældende websides URL samt oplysninger om sidens indhold. Tjenesteudbydere bør medtage disse oplysninger i form af datamærker i websidernes metadata eller indsætte oplysningerne direkte i linkfortegnelsen. Kommissionen bør benytte et redskab til automatiseret indsamling af datamærker fra websiden. Med henblik herpå bør datamærkerne struktureres og formateres på en måde, som redskabet kan aflæse.

                     (5)

                     For at muliggøre indsamling af brugerstatistik vedrørende brugernes besøg på de websider, der kan tilgås via portalen, jf. artikel 24 i forordning (EU) 2018/1724, bør denne statistik indsamles automatisk via webdataanalyseværktøjer og automatisk og regelmæssigt indberettes til et fælles dataregister.

                     (6)

                     I tilfælde, hvor der er behov for yderligere tekniske præciseringer for at sikre interoperabilitet mellem de nationale IKT-løsninger og de fælles it-værktøjer, bør Kommissionen foretage sådanne præciseringer i samråd med portalkoordineringsgruppen. De særlige operationelle foranstaltninger, der er nødvendige for indsamling og indberetning af data fra bistands- og problemløsningstjenester, samt de uddybende spørgsmål bør drøftes af portalkoordineringsgruppen.

                     (7)

                     Ved forordning (EU) 2018/1724 er der fastsat en senere frist den 12. december 2023 for digitalisering af de procedurer, der er anført i bilag II til nævnte forordning. Inden den 12. december 2023 bør brugerstatistik og -feedback vedrørende sådanne procedurer således kun indsamles i forbindelse med websider, hvor forklaringen til en procedure offentliggøres.

                     (8)

                     Ved forordning (EU) 2018/1724 er der fastsat en senere frist den 12. december 2022 for de kommunale myndigheders tilvejebringelse af oplysninger, forklaringer og vejledninger. Inden den 12. december 2022 bør kravene i nævnte forordning kun finde anvendelse på kommunale websider, der er tilføjet til linkfortegnelsen forud for denne frist.

                     (9)

                     Under hensyntagen til de forskellige sagsbehandlingssystemer, der benyttes, bør der gives mulighed for både automatisk og manuel indsamling af de statistiske kategorier, der er omhandlet i artikel 24, stk. 2, i forordning (EU) 2018/1724.

                     (10)

                     Den fælles digitale portal har til formål at gøre det lettere for borgere og virksomheder at udøve deres rettigheder på det indre marked ved at give brugervenlig adgang til oplysninger om, hvilke rettigheder og regler der gælder for grænseoverskridende aktiviteter. For at forstå de grænseoverskridende brugeres særlige behov og interesser bør der indsamles statistik vedrørende disse brugeres anvendelse af de tjenester, der leveres via portalen, såsom statistik om de lande, hvorfra brugerne besøger portalens websider, og om antallet af grænseoverskridende brugere, der benytter portalen til bistand og problemløsning.

                     (11)

                     Udbydere af bistands- og problemløsningstjenester som defineret i denne forordning bør registrere antallet af anmodninger, der vedrører de rettigheder, forpligtelser, regler og procedurer, der er fastsat i EU-retten og national lovgivning, og som finder anvendelse på brugere, der udøver eller har til hensigt at udøve deres rettigheder i medfør af EU-retten på området det indre marked, på de informationsområder, der er anført i bilag I til forordning (EU) 2018/1724. Hvis en bistands- eller problemløsningstjeneste modtager anmodninger, der falder uden for anvendelsesområdet for forordning (EU) 2018/1724, bør den så vidt muligt sondre mellem sådanne anmodninger og anmodninger vedrørende de områder, der er omfattet af nævnte forordning.

                     (12)

                     Hvis bistands- og problemløsningstjenesterne allerede foretager indsamling af statistik på grundlag af eksisterende EU-ret eller efter overenskomst med Kommissionen, bør udbyderne af bistands- og problemløsningstjenester eller netadministratoren sikre, at også statistik, der skal være omfattet i henhold til forordning (EU) 2018/1724, indsamles og overføres til det fælles dataregister.

                     (13)

                     Tjenesteudbyderne bør give brugerne mulighed for at afgive feedback på alle de websider, der indgår i portalen, uanset om brugerne har fået adgang til disse sider via den fælles brugergrænseflade, der er omhandlet i artikel 2, stk. 1, i forordning (EU) 2018/1724, eller via en webportal eller en søgemaskine.

                     (14)

                     For at sikre, at feedbacken er sammenlignelig, er der behov for fælles regler for indsendelse af brugerfeedback om de tjenester, der leveres via portalen, til det fælles dataregister. Derudover bør tjenesteudbyderne enten kortlægge og sammenholde de besvarelser på spørgsmål og karaktergivning, der anvendes i deres egne brugerfeedbackredskaber, med dem i det fælles brugerfeedbackredskab eller ved behov tilpasse deres spørgsmål og karaktergivningssystem. Tjenesteudbyderne bør ikke være forpligtet til at medtage et link til spørgeundersøgelsen med uddybende spørgsmål, såfremt deres alternative brugerfeedbackredskaber allerede indeholder lignende spørgsmål. I sådanne tilfælde bør de også kortlægge og tilpasse disse spørgsmål til den uddybende spørgeundersøgelse, der indgår i det fælles brugerfeedbackredskab.

                     (15)

                     Brugerne bør kunne afgive feedback om brugervenligheden af oplysningerne om procedurer og om, hvor nemt det er at anvende onlineprocedurer, jf. artikel 2, stk. 2, litra b), i forordning (EU) 2018/1724, og den fælles brugergrænseflade, der er omhandlet i artikel 2, stk. 1, i nævnte forordning. Tjenesteudbyderne bør selv kunne vælge, hvor og hvornår de ønsker at opfordre brugere af procedurer til at afgive feedback. De kan eventuelt vælge at indsætte et link til et feedbackredskab på en webside, hvorfra proceduren kan iværksættes, i bekræftelsen af modtagelse af ansøgningen, i resultatet af en procedure, hvis dette vises til brugerne umiddelbart efter indgivelsen af anmodningen, eller på websiden med onlineoplysninger om proceduren. Hvis der på én og samme webside findes to opfordringer til at afgive feedback (én vedrørende procedurens kvalitet og tilgængelighed og en anden vedrørende oplysninger om den pågældende procedure) bør formålet med at afgive feedback om begge spørgsmål klart forklares for at undgå at forvirre brugeren.

                     (16)

                     I tilfælde af de bistands- og problemløsningstjenester, der er opført i bilag III og omhandlet i artikel 7 i forordning (EU) 2018/1724, bør opfordringen til at afgive feedback sendes til brugere, der kan kontaktes digitalt, umiddelbart efter at tjenesten er leveret. Hvis tjenestens art fordrer længere tid for at levere løsningen eller rådgivningen, bør det være muligt at sende opfordringen til at afgive feedback kort efter det endelige svar på anmodningen, således at brugeren får mulighed for at kontrollere, om løsningen eller rådgivningen fungerer i praksis.

                     (17)

                     Indsamling og udveksling af brugerstatistik og -feedback i henhold til denne forordning bør ikke indebære behandling af personoplysninger (2) om borgere og virksomheder, der benytter de tjenester, der udbydes via portalen. Det fælles brugerfeedbackredskab bør advare brugerne om ikke at afgive nogen personoplysninger i fritekstfeltet.

                     (18)

                     Kommissionens afgørelse (EU, Euratom) 2017/46 (3) finder anvendelse på det fælles brugerfeedbackredskab, på den sammenkoblingstjeneste, der muliggør indsendelse af brugerfeedback, hvis det alternative brugerfeedbackredskab anvendes, og på det fælles dataregister.

                     (19)

                     Artikel 24, stk. 1, 2 og 3, og artikel 25, stk. 1-4, i forordning (EU) 2018/1724 anvendes fra den 12. december 2020, og kravene i nærværende forordning bør derfor også anvendes fra denne dato.

                     (20)

                     Foranstaltningerne i denne forordning er i overensstemmelse med udtalelsen fra udvalget for den fælles digital portal —

               VEDTAGET DENNE FORORDNING:

            KAPITEL I

            Almindelige bestemmelser

            Artikel 1
            Definitioner
            I denne forordning forstås ved:

                        1)

                        »fælles brugerfeedbackredskab«: det feedbackredskab, som Kommissionen stiller til rådighed i henhold til artikel 25, stk. 1, i forordning (EU) 2018/1724

                        2)

                        »alternativt brugerfeedbackredskab«: ethvert andet feedbackredskab, der har funktionaliteter svarende til det fælles brugerfeedbackredskab, og som er tilgængeligt på en kompetent myndigheds webside med henblik på at overvåge kvaliteten af tjenesteydelser, jf. artikel 25, stk. 4, i forordning (EU) 2018/1724, eller som er tilgængeligt for brugere af de bistands- og problemløsningstjenester, der er anført i bilag III, og som er omhandlet i artikel 7 i forordning (EU) 2018/1724

                        3)

                        »fælles dashboard«: den grænseflade, der giver tjenesteudbydere adgang til portalens administrative funktionaliteter, herunder adgang til linkfortegnelsen som omhandlet i artikel 19 i forordning (EU) 2018/1724

                        4)

                        »fælles dataregister«: det dataforvaltningsværktøj, der er knyttet til det fælles dashboard, som muliggør indsamling, lagring, udveksling, analyse og visning af brugerstatistik og -feedback, der er indsamlet i overensstemmelse med artikel 24 og 25 i forordning (EU) 2018/1724

                        5)

                        »tjenesteudbydere«:

                                    a)

                                    kompetente myndigheder som omhandlet i artikel 3, stk. 4, i forordning (EU) 2018/1724

                                    b)

                                    Kommissionen og EU-organer, -kontorer og -agenturer, der leverer oplysninger, procedurer og bistands- eller problemløsningstjenester, der er omfattet af forordning (EU) 2018/1724

                                    c)

                                    udbydere af bistands- og problemløsningstjenester, jf. artikel 7, stk. 3, i forordning (EU) 2018/1724

                        6)

                        »netadministrator«: Kommissionen og EU-organer, -kontorer og -agenturer eller en enhed, der er ansvarlig for at koordinere bistands- og problemløsningstjenester, som varetager tilsvarende opgaver i samtlige eller et flertal af medlemsstaterne.

            Artikel 2
            Kontekstdata

               1.   Sammen med de data om brugerstatistik og -feedback, der vedrører websider, som portalen indeholder links til, skal tjenesteudbyderne indsende URL'en til den webside, som brugerstatistikken eller -feedbacken vedrører.

               2.   Tjenesteudbyderne sikrer, at kontekstdata, herunder beskrivende elementer, der gør det muligt at identificere det emne, der er omfattet af den webside, som URL'en vedrører, indsendes på følgende måde:

                           a)

                           som en del af metadataene for alle de sider, der indgår i portalen, der er struktureret og formateret på en sådan måde, at det kan aflæses af det redskab, der er omhandlet i stk. 4, eller

                           b)

                           direkte i linkfortegnelsen sammen med den relevante URL.

               3.   De i stk. 2 omhandlede beskrivende elementer skal bestå af følgende indikatorer, der skal sammenkobles med de forskellige typer sider, jf. bilag I:

                           a)

                           den pågældende medlemsstat

                           b)

                           en regional eller lokal indikator, hvis oplysningerne kun gælder regionalt eller lokalt

                           c)

                           det sprog, som oplysningerne på siden gives på

                           d)

                           en markør, der angiver, at siden indgår i portalen

                           e)

                           de(n) type(r) tjenesteydelser, der er omfattet på siden: oplysninger, procedurer eller bistands- og problemløsningstjenester

                           f)

                           angivelse af det emne, der er omhandlet i bilag I til forordning (EU) 2018/1724, eller den bistands- og problemløsningstjeneste, der er omhandlet i bilag III til nævnte forordning, eller som indgår i portalen, jf. forordningens artikel 7.

               4.   Kommissionen tilvejebringer et redskab til at indsamle datamærker direkte fra de websider, der indgår i portalen, til lagring i det fælles dataregister sammen med de relevante URL'er.

            KAPITEL II

            Statistik

            Artikel 3
            Indsamling og indberetning af statistik vedrørende oplysningstjenester

               1.   Samtlige tjenesteudbydere indsamler og indsender oplysninger om regler og forpligtelser, om procedurer og om bistands- og problemløsningstjenester, der indgår i portalen, og som de er ansvarlige for, om antal sidebesøg under undersøgelsesperioden med oplysninger om regler og forpligtelser, opdelt på:

                           a)

                           de lande, hvorfra brugerne har besøgt websiden, og

                           b)

                           den type udstyr, der blev anvendt til at besøge websiden.

               2.   Tjenesteudbyderne sikrer, at det webdataanalyseværktøj, der anvendes til at indsamle den statistik, der er omhandlet i stk. 1, opfylder de tekniske interoperabilitetskrav, der er anført i bilag II, for at muliggøre automatisk indberetning af statistik til det fælles dataregister.

               3.   Tjenesteudbyderne indberetter den statistik, der er omhandlet i stk. 1, sammen med de URL'er, som statistikken vedrører, til det fælles dataregister én gang om måneden gennem en programmeringsgrænseflade for applikationer, som Kommissionen har udviklet.

               4.   En tjenesteudbyder, der har forsøgt at indberette statistik til det fælles dataregister i henhold til stk. 3, modtager en automatisk bekræftelse på, at indsendelsen er gennemført, eller en fejlmeddelelse om, at overførslen er mislykkedes.

            Artikel 4
            Indsamling, aggregering og indberetning af statistik vedrørende bistands- og problemløsningstjenester

               1.   I dette kapitel forstås ved anmodning om en bistands- og problemløsningstjeneste enhver anmodning, der indgives via en onlineformular, e-mail eller andre kommunikationsmidler. Hvis udbydere af bistands- og problemløsningstjenester eller netadministratorer konstaterer, at det ikke er muligt at medtage statistik vedrørende anmodninger, som de har modtaget telefonisk, via chat eller ved personligt fremmøde, underretter de Kommissionen herom.

               2.   Udbydere af bistands- og problemløsningstjenester eller netadministratorer meddeler antallet af anmodninger til det fælles dataregister opdelt på anmodninger:

                           a)

                           fra borgere eller virksomheder

                           b)

                           fra brugere, der befinder sig i en grænseoverskridende situation, eller fra brugere, der befinder sig i en national situation.

                     Opdelingen af anmodninger i de kategorier, der er omhandlet i litra a) og b), finder ikke anvendelse, hvis tjenesteydelsen kun udbydes til den ene af de to kategorier af brugere, der er omhandlet i litra a) og b).

               3.   I forbindelse med stk. 2, litra b), forstås ved en bruger, der befinder sig i en grænseoverskridende situation, en bruger i en situation, som ikke i alle henseender er begrænset til én enkelt medlemsstat.

               4.   Med henblik på indsamling af statistikker om de specifikke anmodninger, der er indkommet, forelægger udbyderen af bistands- og problemløsningstjenesten eller en netadministrator Kommissionen en fortegnelse over emnekategorier, inden den pågældende tjeneste medtages i portalen.

               5.   Responstiden regnes fra modtagelsen af anmodningen til den endelige besvarelse eller afslutning af sagen på samme grundlag som de gældende frister eller det gennemsnitlige eller forventede tidsrum, der er nødvendigt for at levere den tjenesteydelse, der er omhandlet i artikel 11, stk. 1, litra d), i forordning (EU) 2018/1724.

               6.   Responstiden angives som gennemsnit af responstiderne i en periode på seks måneder.

               7.   Statistikken indsamles og aggregeres for hver enkelt udbyder af bistands- og problemløsningstjenesterne med angivelse af tjenesteudbyderens medlemsstat. Kommissionen aftaler de nærmere bestemmelser for indberetning af statistik til det fælles dataregister med udbyderen af bistands- og problemløsningstjenesten eller med en netadministrator, inden tjenesten medtages i portalen.

               8.   Udbydere af bistands- og problemløsningstjenester eller netadministratoren indberetter de aggregerede statistikker to gange om året. For perioden fra 1. januar til 30. juni indberettes de aggregerede statistikker senest den 31. august og for perioden fra 1. juli til 31. december senest den 28. februar det følgende år, medmindre andet aftales med Kommissionen.

            Artikel 5
            Adgang til og lagring af statistik

               1.   Statistik, der aggregeres og indberettes i overensstemmelse med dette kapitel, opbevares i det fælles dataregister i højst 3 år fra indsendelsesdatoen. Disse data slettes automatisk efter udløbet af denne periode.
               Sletningen finder ikke anvendelse på de data, der stilles til rådighed for offentligheden i overensstemmelse med artikel 24, stk. 3, sidste punktum, i forordning (EU) 2018/1724.

               2.   Kommissionen sikrer, at det fælles dashboard giver de nationale koordinatorer, tjenesteudbyderne og Kommissionen mulighed for at:

                           a)

                           søge efter, sortere og filtrere data

                           b)

                           visualisere data i figurer og diagrammer

                           c)

                           udtrække data i form af rapporter og downloade disse.

            KAPITEL III

            Brugerfeedback

            Artikel 6
            Det fælles brugerfeedbackredskabs funktionaliteter

               1.   Det fælles brugerfeedbackredskab, der er omhandlet i artikel 25, stk. 1, i forordning (EU) 2018/1724, skal indeholde følgende elementer:

                           a)

                           spørgsmål med henblik på at indhente brugerfeedback, karaktergivning fra brugerne og et fritekstfelt vedrørende websiderne med oplysninger, procedurer og bistands- og problemløsningstjenester, jf. bilag III

                           b)

                           spørgeundersøgelser med uddybende spørgsmål om kvaliteten af oplysninger, onlineprocedurer og bistands- og problemløsningstjenester, som brugeren opfordres til at besvare efter at have afgivet feedback for første gang

                           c)

                           automatisk indsendelse af brugerfeedback til det fælles dataregister

                           d)

                           registrering og indsendelse af URL'en til den webside, som brugerfeedbacken vedrører, sammen med selve brugerfeedbacken.

               2.   Med henblik på indhentning af brugerfeedback om oplysninger og procedurer skal tjenesteudbyderne kunne vælge mellem en version af det fælles feedbackredskab med eller uden et fritekstfelt.

               3.   Kommissionen sikrer, at det fælles dashboard regelmæssigt udsender e-mailmeddelelser til alle de tjenesteudbydere, der benytter det fælles brugerfeedbackredskab, for at minde dem om, at de på det fælles dashboard kan læse feedback om deres tjenester.

               4.   Kommissionen stiller det fælles brugerfeedbackredskab til rådighed på alle Unionens officielle sprog.

            Artikel 7
            De alternative brugerfeedbackredskabers funktionaliteter

               1.   Alternative brugerfeedbackredskaber, som anvendes af tjenesteudbydere, skal indeholde:

                           a)

                           lignende spørgsmål og et karaktergivningssystem, der giver resultater, der muliggør sammenligning med det, der anvendes i det fælles brugerfeedbackredskab, og for bistands- og problemløsningstjenester et fritekstfelt, der giver brugerne mulighed for at fremsætte bemærkninger i form af fritekst

                           b)

                           links til de spørgeundersøgelser, der indgår i det fælles brugerfeedbackredskab alt efter tjenestens art

                           c)

                           en mekanisme, som Kommissionen tilvejebringer, og som giver mulighed for at indsende feedbackdata sammen med URL'en til de websider, som feedbacken vedrører, til det fælles dataregister.

                     Med henblik på indhentning af brugerfeedback om oplysninger og procedurer skal tjenesteudbydere kunne vælge, om de ønsker at medtage en fritekstfelt eller ej.

               2.   Når en bruger har indsendt sine svar på de spørgsmål, der er omhandlet i stk. 1, litra a), modtager brugeren en bekræftelsesmeddelelse med en opfordring til at fremsætte uddybende bemærkninger ved at klikke på et link, som omhandlet i stk. 1, litra b). Linket skal føre brugeren videre til en side om det fælles brugerfeedbackredskab, der indeholder en spørgeundersøgelse om, hvorvidt kvalitetskravene i forordning (EU) 2018/1724 er opfyldt.

               3.   Stk. 1, litra b), og stk. 2 finder ikke anvendelse, hvis en tjenesteudbyder allerede har indhentet besvarelser på spørgsmål, der ligner de spørgsmål, der indgår i spørgeundersøgelsen.

            Artikel 8
            Indhentning af brugerfeedback om onlineprocedurer
            Tjenesteudbyderne inkorporerer det fælles brugerfeedbackredskab eller et alternativt brugerfeedbackredskab på en sådan måde, at brugerne nemt kan afgive feedback, enten efter at have indgivet anmodningen, eller hvis de i sidste ende ikke ønsker at indgive en anmodning.

            Artikel 9
            Indhentning af brugerfeedback fra modtagere af bistands- eller problemløsningstjenester
            Udbydere af bistands- og problemløsningstjenester sikrer, at brugerne af deres tjenester, som kan kontaktes digitalt, modtager en opfordring til at afgive feedback om den modtagne tjeneste, som indsendes enten i forbindelse med den endelige besvarelse fra udbyderen af bistands- eller problemløsningstjenesten eller kort tid derefter (denne periode må ikke overstige ti arbejdsdage).

            Artikel 10
            Indsendelse af brugerfeedback

               1.   Al feedback, som brugerne har indsendt via det fælles brugerfeedbackredskab, indsendes automatisk sammen med de URL-links, der er omhandlet i artikel 2, til det fælles dataregister, så snart feedbacken er afgivet.

               2.   Tjenesteudbydere, der indhenter feedback via et alternativt brugerfeedbackredskab, benytter den mekanisme, der er omhandlet i artikel 7, stk. 1, litra c), og skal opfylde de tekniske interoperabilitetskrav, der er anført i bilag II, for at muliggøre samtidig indsendelse af brugerfeedback, så snart den er afgivet, til den nationale modtager af brugerfeedback og til det fælles dataregister.
               Alternativt indsender de asynkront og bundtvis al feedback, der er afgivet i løbet af en kalendermåned, senest fem arbejdsdage efter udgangen af den pågældende kalendermåned.

               3.   Tjenesteudbydere, der anvender et alternativt brugerfeedbackredskab, skal sikre, at:

                           a)

                           kun besvarelser på spørgsmål og karaktergivning svarende til det fælles brugerfeedbackredskab indsendes til det fælles dataregister

                           b)

                           feedback i form af fritekst ikke indsendes til det fælles dataregister

                           c)

                           URL'erne til de websider, hvorfra der indhentes feedback, indsendes sammen med feedbacken til det fælles dataregister.

               4.   Hvis tjenesteudbyderne er berettigede til den undtagelse, der er omhandlet i artikel 7, stk. 3, skal de sikre, at besvarelser af spørgsmål, der kan sidestilles med dem, der indgår i en spørgeundersøgelse, indsendes til det fælles dataregister.

            Artikel 11
            Adgang til og lagring af brugerfeedback

               1.   Dataene om brugerfeedback lagres i det fælles dataregister, der er knyttet til det fælles dashboard.

               2.   Kommissionen giver følgende adgangsrettigheder til den brugerfeedback, der er lagret i det fælles dataregister:

                           a)

                           nationale koordinatorer og Kommissionen skal have adgang til brugerfeedback med undtagelse af bemærkninger i form af fritekst

                           b)

                           tjenesteudbydere skal have adgang til brugerfeedback om de tjenester, som de er ansvarlige for, herunder bemærkninger i form af fritekst, som brugerne har indsendt via det fælles feedbackredskab.

               3.   Kommissionen sikrer, at brugerfeedbacken lagres i det fælles dataregister i højst 3 år og automatisk slettes efter udløbet af denne periode.

               4.   Kommissionen sikrer, at det fælles dashboard giver brugerne mulighed for at:

                           a)

                           søge efter, sortere og filtrere feedback

                           b)

                           visualisere feedback i figurer og diagrammer

                           c)

                           udtrække feedback i form af rapporter og downloade disse.

            Artikel 12
            Ansvarsområder

               1.   Tjenesteudbydere, der anvender alternative brugerfeedbackredskaber, er ansvarlige for:

                           a)

                           driften af de redskaber, hvorigennem de indhenter brugerfeedback i henhold til forordning (EU) 2018/1724

                           b)

                           indsendelse af feedback til det fælles dataregister via den sammenkoblingstjeneste, som Kommissionen stiller til rådighed, bundtvis eller i enhver anden form for indsendelse

                           c)

                           opfyldelsen af de tekniske krav, der er fastsat i denne forordning

                           d)

                           sikkerheden ved de nationale værktøjer til at indhente og medvirke til indsendelse af brugerfeedback.

               2.   De tjenesteudbydere, der anvender det fælles brugerfeedbackredskab, er ansvarlige for at indsætte links til redskabet i overensstemmelse med denne forordning.

               3.   Kommissionen er ansvarlig for:

                           a)

                           drift, sikkerhed og tilgængelighed af det fælles brugerfeedbackredskab

                           b)

                           de links til det fælles feedbackredskab, der skal medtages på EU's websider

                           c)

                           driften af den sammenkoblingstjeneste, der er omhandlet i stk. 1, litra b)

                           d)

                           vedligeholdelse af den infrastruktur, der er nødvendig for indsendelse af oplysninger, samt sikring af adgangen hertil.

            KAPITEL IV

            Afsluttende bestemmelser

            Artikel 13
            Personoplysninger

               1.   Tjenesteudbyderne eller — for bistands- og problemløsningstjenester — netadministratorerne sikrer, at den statistik, der aggregeres og indberettes til det fælles dataregister, ikke indeholder personoplysninger.

               2.   Det fælles brugerfeedbackredskab giver brugerne mulighed for anonymt at fremsætte bemærkninger om deres erfaringer med de tjenester, der leveres via portalen. Fritekstfeltet skal indeholde en advarsel til brugerne om ikke at afgive nogen personoplysninger.

            Artikel 14
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 12. december 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 295 af 21.11.2018, s. 1.

            (2)  Personoplysninger som defineret i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).

            (3)  Kommissionens afgørelse (EU, Euratom) 2017/46 af 10. januar 2017 om kommunikations- og informationssystemernes sikkerhed i Europa-Kommissionen (EUT L 6 af 11.1.2017, s. 40).

            BILAG I
            Indikatorer for datamærker, jf. artikel 2, stk. 3

                           Obligatoriske elementer, der skal indgå i de datamærker, der skal medtages i metadataene for de websider, der indgår i den fælles digitale portal

                           Generisk del

                           Landekode

                           Subnational kode (hvis relevant)

                           Type tjenesteydelse
                            (*1)

                           Sidens sprog

                           Område, der er omfattet af bilag I til forordning (EU) 2018/1724

                           Tjenesteydelse, der er omfattet af bilag III til forordning (EU) 2018/1724 eller artikel 7 i nævnte forordning

                        Fælles digital portal

                        ISO-kode 3166 alpha 2 (EL for Grækenland)

                           NUTS 1-3 eller LAU

                        ISO-kode 639‐1 alpha 2

                        A-Q

                        01-09

                        Tjenesteydelsens fulde betegnelse

                        Websider med oplysninger om regler, rettigheder og forpligtelser

                        X

                        x

                           x

                        Oplysninger

                        x

                        x

                        x

                        Ikke relevant

                        Websider med oplysninger om procedurer

                        X

                        x

                           x

                        Procedure

                        x

                        x

                        x

                        Ikke relevant

                        Websider med oplysninger om bistands- eller problemløsningstjenester

                        x

                        x

                           x

                        Bistand

                        x

                        Ikke relevant

                        Ikke relevant

                        x

               (*1)  Hvis en side indeholder oplysninger om mere end én type tjenesteydelse eller omfatter mere end ét informationsområde, skal alle relevante elementer medtages på eller annoteres til denne side.

            BILAG II

               Tekniske krav, jf. artikel 3, stk. 2, og artikel 10, stk. 2

               Indsendelse af data

            En API-portal (API = Application Programming Interface) vil eksponere en REST-API (REST = Representational State Transfer). Hver tjenesteudbyders system til dataindsamling kan tilkobles til denne API:

                        1)

                        i realtid — ingen begrænsning på antallet af tilkoblinger

                        2)

                        regelmæssigt — i henhold til et skema, som tjenesteudbyderen har valgt.

               API-sikkerhed

            Kommunikationen med API-portalen sikres ved hjælp af en API-nøgle. Hver tjenesteudbyder får en unik API-nøgle. Denne nøgle gør det muligt at sikre kommunikationen (kryptering af kanalen) og at fastslå, hvilken tjenesteudbyder der sender data (autentifikation).
            API-nøglerne fås via en særlig backoffice-webapplikation. Hver tjenesteudbyder genererer sin nøgle på webapplikationen, downloader den og installerer den lokalt.

               Krav for indsendelse af data

            For at sikre automatisk indsendelse af data skal webanalyseværktøjet, jf. artikel 3, stk. 2, og det alternative brugerfeedbackredskab, jf. artikel 10, stk. 2, opfylde følgende krav:

                        a)

                        kunne muliggøre indsendelse af data i JSON-format (JSON = JavaScript Object Notation) via REST-API

                        b)

                        understøtte sikre HTTP-forbindelser (HTTP = Hyper-Text Transfer Protocol) via SSL (SSL = Secure Sockets Layer)

                        c)

                        understøtte ISO 8601 til angivelse af dato og klokkeslæt. Dato og klokkeslet skal angives i koordineret verdenstid (UTC-tid)

                        d)

                        understøtte en unik identifikator ved indsendelser. Tjenesteudbyderen indsender dataene via en push-anmodning ved brug af en unik identifikator, der leveres via API'en. Hvis en tjenesteudbyder beslutter at ændre disse data, skal den indsende en push-anmodning om korrektion med brug af den samme unikke identifikator.

                  Hyppigheden af indsendelse af statistiske data må ikke ændre på JSON-filens struktur. Eksempelvis kan JSON-filen indeholde et array med objekter (ét objekt pr. statistiksæt for referenceperioden), et array med længden n
            Kommissionen giver en detaljeret teknisk beskrivelse af API'en til brugerfeedback og ‐statistik.

            BILAG III

               Brugerfeedbackspørgsmål i det fælles brugerfeedbackværktøj, jf. artikel 6, stk. 1, litra a):

                        1)

                        Spørgsmål vedrørende oplysninger på websiderne

                                    •

                                    Fandt du det, du ledte efter? (gensidigt udelukkende svarmuligheder: JA/NEJ/DELVIS) [obligatorisk] (*1)

                                    •

                                    Giv karakter for denne side (karaktergivning: fra 1 til 5 stjerner) [obligatorisk]

                                    •

                                    Hjælp os til at blive bedre (fritekstfelt) [ikke obligatorisk]

                        2)

                        Spørgsmål vedrørende procedurer

                                    •

                                    Giv karakter for, hvor nemt det var at anvende denne procedure (karaktergivning: fra 1 til 5 stjerner) [obligatorisk]

                                    •

                                    Hjælp os til at blive bedre (fritekstfelt) [ikke obligatorisk]

                        3)

                        Spørgsmål vedrørende bistands- og problemløsningstjenester

                                    •

                                    Giv karakter for den modtagne tjenesteydelse (karaktergivning: fra 1 til 5 stjerner) [obligatorisk]

                                    •

                                    Hjælp os til at blive bedre (fritekstfelt) [ikke obligatorisk]

                  Brugerfeedbackredskabet vedrørende oplysninger og procedurer vil forefindes i to versioner: en version med fritekstfelt og en version uden fritekstfelt. Tjenesteudbyderne kan selv vælge, hvilken version de ønsker, jf. artikel 6, stk. 2.

               (*1)  Teksten i kantet parentes »[…]« indeholder oplysninger til felterne, som vil blive medtaget i det fælles brugerfeedbackredskab.


title: Rådets gennemførelsesforordning (EU) 2020/1124 af 30. juli 2020 om gennemførelse af forordning (EU) 2016/1686 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem

text:
                  30.7.2020

                  DA

                  Den Europæiske Unions Tidende

                  L 246/1

         RÅDETS GENNEMFØRELSESFORORDNING (EU) 2020/1124
         af 30. juli 2020
         om gennemførelse af forordning (EU) 2016/1686 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/1686 af 20. september 2016 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem (1), særlig artikel 4, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 20. september 2016 forordning (EU) 2016/1686.

                     (2)

                     I betragtning af den fortsatte trussel fra ISIL (Da'esh) og al-Qaeda og fysiske og juridiske personer, enheder eller organer, der er knyttet til dem, bør én person tilføjes på listen over fysiske og juridiske personer, enheder eller organer i bilag I til forordning (EU) 2016/1686.

                     (3)

                     Forordning (EU) 2016/1686 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) 2016/1686 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2020.

                  På Rådets vegne

               M. ROTH

                  Formand

            (1)  EUT L 255 af 21.9.2016, s. 1.

            BILAG
            Følgende tilføjes på listen i bilag I til forordning (EU) 2016/1686:

                           »6.

                           Bryan D'ANCONA; fødselsdato: 26. januar 1997; fødested: Nice (Frankrig); nationalitet: fransk.«


title: Rådets gennemførelsesforordning (EU) 2020/1125 af 30. juli 2020 om gennemførelse af forordning (EU) 2019/796 om restriktive foranstaltninger til bekæmpelse af cyberangreb, der truer Unionen eller dens medlemsstater

text:
                  30.7.2020

                  DA

                  Den Europæiske Unions Tidende

                  L 246/4

         RÅDETS GENNEMFØRELSESFORORDNING (EU) 2020/1125
         af 30. juli 2020
         om gennemførelse af forordning (EU) 2019/796 om restriktive foranstaltninger til bekæmpelse af cyberangreb, der truer Unionen eller dens medlemsstater
         RÅDET FOR DEN EUROPÆISKE UNION HAR ––
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2019/796 af 17. maj 2019 om restriktive foranstaltninger til bekæmpelse af cyberangreb, der truer Unionen eller dens medlemsstater (1), særlig artikel 13, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 17. maj 2019 forordning (EU) 2019/796.

                     (2)

                     Målrettede restriktive foranstaltninger til bekæmpelse af cyberangreb med betydelige konsekvenser, der udgør en ekstern trussel mod Unionen eller dens medlemsstater, er blandt foranstaltningerne i Unionens ramme for en fælles diplomatisk reaktion på ondsindede cyberaktiviteter (cyberdiplomatisk værktøjskasse) og er et afgørende instrument til at afskrække fra og reagere på sådanne aktiviteter. Restriktive foranstaltninger kan også anvendes som reaktion på cyberangreb med betydelige konsekvenser for tredjelande eller internationale organisationer, hvis det skønnes nødvendigt for at nå målene inden for den fælles udenrigs- og sikkerhedspolitik i de relevante bestemmelser i artikel 21 i traktaten for Den Europæiske Union.

                     (3)

                     Rådet vedtog den 16. april 2018 konklusioner, hvori det kraftigt fordømte den ondsindede brug af informations- og kommunikationsteknologier, herunder i de cyberangreb, der offentligt er kendt som »WannaCry« og »NotPetya«, og som har forårsaget væsentlig skade og økonomiske tab i og uden for Unionen. Den 4. oktober 2018 gav formændene for Det Europæiske Råd og Europa-Kommissionen og Unionens højtstående repræsentant for udenrigsanliggender og sikkerhedspolitik (»den højtstående repræsentant«) udtryk for alvorlige betænkeligheder i en fælles erklæring om et forsøg på cyberangreb for at underminere integriteten i Organisationen for Forbud mod Kemiske Våben (OPCW) i Nederlandene, en aggressiv handling, der udviser foragt for det højtidelige formål med OPCW. I en erklæring på vegne af Unionen den 12. april 2019 opfordrede den højtstående repræsentant aktørerne til at ophøre med at udføre ondsindede cyberaktiviteter med det formål at undergrave Unionens integritet, sikkerhed og økonomiske konkurrenceevne, herunder tilfælde af cyberbaseret tyveri af intellektuel ejendom. Sådanne cyberbaserede tyverier omfatter tyverier, der udføres af den aktør, som offentlig er kendt som »APT10« (»Advanced Persistent Threat 10«).

                     (4)

                     I den forbindelse og for at forhindre, modvirke, afskrække fra og reagere på fortsat og øget ondsindet adfærd i cyberspace bør seks fysiske personer og tre enheder eller organer opføres på listen over fysiske og juridiske personer, enheder og organer, der er omfattet af restriktive foranstaltninger, i bilag I til forordning (EU) 2019/796. Disse personer og enheder eller organer er ansvarlige for, har ydet støtte til eller været involveret i eller har lettet cyberangreb eller forsøg på cyberangreb, herunder forsøget på cyberangreb mod OPCW og de cyberangreb, der offentligt er kendt som »WannaCry« og »NotPetya«, samt »Operation Cloud Hopper«.

                     (5)

                     Forordning (EU) 2019/796 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) 2019/796 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2020.

                  På Rådets vegne

               M. ROTH

                  Formand

            (1)  EUT L 129 I af 17.5.2019, s. 1.

            BILAG
            Følgende personer og enheder eller organer tilføjes på listen over fysiske og juridiske personer, enheder og organer, som findes i bilag I til forordning (EU) 2019/796:

               »A.   Fysiske personer

                           Navn

                           Identificerende oplysninger

                           Begrundelse

                           Dato for opførelse

                           1.

                           GAO Qiang

                           Fødested: Shandongprovinsen, Kina
                           Adresse: Room 1102, Guanfu Mansion, 46 Xinkai Road, Hedong District, Tianjin, China
                           Nationalitet: kinesisk
                           Køn: mand

                           Gao Qiang er involveret i »Operation Cloud Hopper«, en række cyberangreb med betydelige konsekvenser og med oprindelse uden for Unionen, som udgør en ekstern trussel mod Unionen eller dets medlemsstater, og i cyberangreb, som har betydelige konsekvenser for tredjelande.
                           »Operation Cloud Hopper« har været rettet mod multinationale selskabers informationssystemer på seks kontinenter, herunder virksomheder i Unionen, og har opnået uautoriseret adgang til kommercielt følsomme data, hvilket har medført et betydeligt økonomisk tab.

                           30.7.2020

                           Den aktør, der offentligt er kendt som »APT10« (»Advanced Persistent Threat 10«) (alias »Red Apollo«, »CVNX«, »Stone Panda«, »MenuPass« og »Potassium«), gennemførte »Operation Cloud Hopper«.
                           Gao Qiang kan sættes i forbindelse med APT10, bl.a. gennem sin tilknytning til APT10's kommando- og kontrolinfrastruktur. Desuden ansatte Huaying Haitai, en enhed, der er opført på listen for at have ydet støtte til og lettet »Operation Cloud Hopper«, Gao Qiang. Han har forbindelser til Zhang Shilong, som også er opført på listen i forbindelse med »Operation Cloud Hopper«. Gao Qiang har således tilknytning til både Huaying Haitai og Zhang Shilong.

                           2.

                           ZHANG Shilong

                           Adresse: Hehong, Yuyang Road nr. 121, Tianjin, Kina
                           Nationalitet: kinesisk
                           Køn: mand

                           Zhang Shilong er involveret i »Operation Cloud Hopper«, en række cyberangreb med betydelige konsekvenser og med oprindelse uden for Unionen, som udgør en ekstern trussel mod Unionen eller dets medlemsstater, og i cyberangreb, som har betydelige konsekvenser for tredjelande.
                           »Operation Cloud Hopper« har været rettet mod multinationale selskabers informationssystemer på seks kontinenter, herunder virksomheder i Unionen, og har opnået uautoriseret adgang til kommercielt følsomme data, hvilket har medført et betydeligt økonomisk tab.
                           Den aktør, der offentligt er kendt som »APT10« (»Advanced Persistent Threat 10«) (alias »Red Apollo«, »CVNX«, »Stone Panda«, »MenuPass« og »Potassium«), gennemførte »Operation Cloud Hopper«.

                           30.7.2020

                           Zhang Shilong kan sættes i forbindelse med APT10, herunder den malware, han har udviklet og testet i forbindelse med de cyberangreb, der er blevet udført af APT10. Desuden ansatte Huaying Haitai, en enhed, der er opført på listen for at have ydet støtte til og lettet »Operation Cloud Hopper«, Zhang Shilong. Han har forbindelser til Gao Qiang, som også er opført på listen i forbindelse med »Operation Cloud Hopper«. Zhang Shilong har således tilknytning til både Huaying Haitai og Gao Qiang.

                           3.

                           Alexey Valeryevich MININ

                           Алексей Валерьевич МИНИН
                           Fødselsdato: 27. maj 1972
                           Fødested: Perm Oblast, russiske SFSR (nu Den Russiske Føderation)
                           Pasnummer: 120017582,
                           udstedt af Den Russiske Føderations udenrigsministerium Gyldighed: fra den 17. april 2017 til den 17. april 2022
                           Sted: Moskva, Den Russiske Føderation
                           Nationalitet: russisk
                           Køn: mand

                           Alexey Minin deltog i et forsøg på cyberangreb med potentielt betydelige konsekvenser for Organisationen for Forbud mod Kemiske Våben (OPCW) i Nederlandene.
                           Som støtteofficer for menneskelige efterretninger ved hoveddirektoratet for Den Russiske Føderations væbnede styrkers generalstab (GU/GRU) var Alexey Minin en del af et hold bestående af fire russiske militære efterretningsofficerer, der forsøgte at få uautoriseret adgang til OPCW's wi-fi-net i Haag, Nederlandene, i april 2018. Formålet med forsøget på cyberangreb var at hacke sig ind i OPCW's wi-fi-net, hvilket, hvis det var lykkedes, ville have undergravet nettets sikkerhed og OPCW's igangværende undersøgelser. Den nederlandske forsvars- og sikkerhedstjeneste (DISS) (Militaire Inlichtingen- en Veiligheidsdienst — MIVD) forpurrede forsøget på cyberangreb og forhindrede derved, at OPCW led alvorlig overlast.

                           30.7.2020

                           4.

                           Aleksei Sergeyvich MORENETS

                           Алексей Сергеевич МОРЕНЕЦ
                           Fødselsdato: 31. juli 1977
                           Fødested: Murmanskaya Oblast, russiske SFSR (nu Den Russiske Føderation)
                           Pasnummer: 100135556,
                           udstedt af Den Russiske Føderations udenrigsministerium Gydighed: fra den 17. april 2017 til den 17. april 2022
                           Sted: Moskva, Den Russiske Føderation
                           Nationalitet: russisk
                           Køn: mand

                           Aleksei Morenets deltog i et forsøg på cyberangreb med potentielt betydelige konsekvenser for Organisationen for Forbud mod Kemiske Våben (OPCW) i Nederlandene.
                           Som cyberoperatør ved hoveddirektoratet for Den Russiske Føderations væbnede styrkers generalstab (GU/GRU) var Aleksei Morenets en del af et hold bestående af fire russiske militære efterretningsofficerer, der forsøgte at få uautoriseret adgang til OPCW's wi-fi-net i Haag, Nederlandene, i april 2018. Formålet med forsøget på cyberangreb var at hacke sig ind i OPCW's wi-fi-net, hvilket, hvis det var lykkedes, ville have kompromitteret nettets sikkerhed og OPCW's igangværende undersøgelser. Den nederlandske militære efterretningstjeneste (DISS) (Militaire Inlichtingen- en Veiligheidsdienst — MIVD) forpurrede forsøget på cyberangreb og forhindrede derved, at OPCW led alvorlig overlast.

                           30.7.2020

                           5.

                           Evgenii Mikhaylovich SEREBRIAKOV

                           Евгений Михайлович СЕРЕБРЯКОВ
                           Fødselsdato: 26. juli 1981
                           Fødested: Kursk, russiske SFSR (nu Den Russiske Føderation)
                           Pasnummer: 100135555,
                           udstedt af Den Russiske Føderations udenrigsministerium Gyldighed: fra den 17. april 2017 til den 17. april 2022
                           Sted: Moskva, Den Russiske Føderation
                           Nationalitet: russisk
                           Køn: mand

                           Evgenii Serebriakov deltog i et forsøg på cyberangreb med potentielt betydelige konsekvenser for Organisationen for Forbud mod Kemiske Våben (OPCW) i Nederlandene.
                           Som cyberoperatør ved hoveddirektoratet for Den Russiske Føderations væbnede styrkers generalstab (GU/GRU) var Evgenii Serebriakov en del af et hold bestående af fire russiske militære efterretningsofficerer, der forsøgte at få uautoriseret adgang til OPCW's wi-fi-net i Haag, Nederlandene, i april 2018. Formålet med forsøget på cyberangreb var at hacke sig ind i OPCW's wi-fi-net, hvilket, hvis det var lykkedes, ville have kompromitteret nettets sikkerhed og OPCW's igangværende undersøgelser. Den nederlandske militære efterretningstjeneste (DISS) (Militaire Inlichtingen- en Veiligheidsdienst — MIVD) forpurrede forsøget på cyberangreb og forhindrede derved, at OPCW led alvorlig overlast.

                           30.7.2020

                           6.

                           Oleg Mikhaylovich SOTNIKOV

                           Олег Михайлович СОТНИКОВ
                           Fødselsdato: 24. august 1972
                           Fødested: Ulyanovsk, russiske SFSR (nu Den Russiske Føderation)
                           Pasnummer: 120018866,
                           udstedt af Den Russiske Føderations udenrigsministerium Gyldighed: fra den 17. april 2017 til den 17. april 2022
                           Sted: Moskva, Den Russiske Føderation
                           Nationalitet: russisk
                           Køn: mand

                           Oleg Sotnikov deltog i et forsøg på cyberangreb med potentielt betydelige konsekvenser for Organisationen for Forbud mod Kemiske Våben (OPCW) i Nederlandene.
                           Som støtteofficer for menneskelige efterretninger ved hoveddirektoratet for Den Russiske Føderations væbnede styrkers generalstab (GU/GRU) var Oleg Sotnikov en del af et hold bestående af fire russiske militære efterretningsofficerer, der forsøgte at få uautoriseret adgang til OPCW's wi-fi-net i Haag, Nederlandene, i april 2018. Formålet med forsøget på cyberangreb var at hacke sig ind i OPCW's wi-fi-net, hvilket, hvis det var lykkedes, ville have kompromitteret nettets sikkerhed og OPCW's igangværende undersøgelser. Den nederlandske militære efterretningstjeneste (DISS) (Militaire Inlichtingen- en Veiligheidsdienst — MIVD) forpurrede forsøget på cyberangreb og forhindrede derved, at OPCW led alvorlig overlast.

                           30.7.2020

                     B.   Juridiske personer, enheder og organer

                           Navn

                           Identificerende oplysninger

                           Begrundelse

                           Dato for opførelse

                           1.

                           Tianjin Huaying Haitai Science and Technology Development Co. Ltd (Huaying Haitai)

                           Alias Haitai Technology Development Co. Ltd
                           Sted: Tianjin, Kina

                           Huaying Haitai har ydet finansiel, teknisk eller materiel støtte til og lettet »Operation Cloud Hopper«, en række cyberangreb med betydelige konsekvenser og med oprindelse uden for Unionen, som udgør en ekstern trussel mod Unionen eller dets medlemsstater, og i cyberangreb, som har betydelige konsekvenser for tredjelande.
                           »Operation Cloud Hopper« har været rettet mod multinationale selskabers informationssystemer på seks kontinenter, herunder virksomheder i Unionen, og har opnået uautoriseret adgang til kommercielt følsomme data, hvilket har medført et betydeligt økonomisk tab.
                           Den aktør, der offentligt er kendt som »APT10« (»Advanced Persistent Threat 10«) (alias »Red Apollo«, »CVNX«, »Stone Panda«, »MenuPass« og »Potassium«), gennemførte »Operation Cloud Hopper«.
                           Huaying Haitai kan sættes i forbindelse med APT10. Desuden har Huaying Haitai ansat Gao Qiang og Zhang Shilong, som begge er opført på listen i forbindelse med »Operation Cloud Hopper«. Huaying Haitai har således tilknytning til både Gao Qiang og Zhang Shilong.

                           30.7.2020

                           2.

                           Chosun Expo

                           Alias Chosen Expo; Korea Export Joint Venture
                           Sted: DPRK

                           Chosun Expo har ydet finansiel, teknisk eller materiel støtte til og lettet en række cyberangreb med betydelige konsekvenser og med oprindelse uden for Unionen, og som udgør en ekstern trussel mod Unionen eller dets medlemsstater, og i cyberangreb med betydelige konsekvenser for tredjelande, herunder de cyberangreb, der offentligt er kendt som »WannaCry«, samt angrebene mod det polske finanstilsyn og Sony Pictures Entertainment samt cybertyveri fra Bangladesh Bank og forsøg på cybertyveri fra Vietnam Tien Phong Bank.
                           »WannaCry« forstyrrede informationssystemerne rundt om i verden ved at ramme informationssystemerne med ransomware og blokere adgangen til data. Det påvirkede informationssystemer i virksomheder i Unionen, herunder informationssystemer vedrørende tjenesteydelser, der er nødvendige for at opretholde væsentlige tjenester og økonomiske aktiviteter i medlemsstaterne.
                           Den aktør, der offentligt er kendt som »APT38« (»Advanced Persistent Threat 38«), eller »Lazarusgruppen« gennemførte »WannaCry«.
                           Chosun Expo kan forbindes med APT38/Lazarusgruppen, herunder gennem de konti, der blev anvendt til cyberangrebene.

                           30.7.2020

                           3.

                           Main Centre for Special Technologies (GTsST) of the Main Directorate of the General Staff of the Armed Forces of the Russian Federation (GU/GRU)

                           Adresse: 22 Kirova Street, Moskva, Den Russiske Føderation

                           Hovedcentret for særlige teknologier (Main Centre for Special Technologies (GTsST)) ved hoveddirektoratet for Den Russiske Føderations væbnede styrkers generalstab (GU/GGRU), også kendt med sit feltnummer 74455, er ansvarligt for cyberangreb med betydelige konsekvenser og med oprindelse uden for Unionen, som udgør en ekstern trussel mod Unionen eller dets medlemsstater, og for cyberangreb, som har betydelige konsekvenser for tredjelande, herunder de cyberangreb, der offentligt er kendt som »NotPetya« eller »EternalPetya« i juni 2017, og de cyberangreb, der var rettet mod et ukrainsk elnet i vinteren 2015 og 2016.
                           »NotPetya« eller »EternalPetya« blokerede adgangen til data i en række virksomheder i Unionen, i det øvrige Europa og i resten af verden, ved at ramme computere med ransomware og blokere adgangen til data, hvilket bl.a. medførte betydelige økonomiske tab. Cyberangrebet på et ukrainsk elnet førte til, at dele af det blev afbrudt om vinteren.

                           30.7.2020«

                           Den aktør, der offentligt er kendt som »Sandworm« (alias »Sandworm Team«, »BlackEnergy Group«, »Voodoo Bear«, »Quedagh«, »Olympic Destroyer« og »Telebots«), og som også stod bag angrebet på det ukrainske elnet, gennemførte »NotPetya« eller »EternalPetya«.
                           Hovedcentret for særlige teknologier i hoveddirektoratet for Den Russiske Føderations væbnede styrkers generalstab spiller en aktiv rolle i de cyberaktiviteter, der er udført af Sandworm, og kan sættes i forbindelse med Sandworm.


title: Rådets gennemførelsesforordning (EU) 2020/1128 af 30. juli 2020 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2020/19

text:
                  31.7.2020

                  DA

                  Den Europæiske Unions Tidende

                  L 247/1

         RÅDETS GENNEMFØRELSESFORORDNING (EU) 2020/1128
         af 30. juli 2020
         om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2020/19
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (1), særlig artikel 2, stk. 3,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 13. januar 2020 gennemførelsesforordning (EU) 2020/19 (2) om gennemførelse af artikel 2, stk. 3, i forordning (EF) nr. 2580/2001, der opstiller en ajourført liste over de personer, grupper og enheder, som forordning (EF) nr. 2580/2001 finder anvendelse på (»listen«).

                     (2)

                     Rådet har, hvor det var praktisk muligt, forelagt alle personerne, grupperne og enhederne en begrundelse for, hvorfor de er opført på listen.

                     (3)

                     I en bekendtgørelse offentliggjort i Den Europæiske Unions Tidende gjorde Rådet de personer, grupper og enheder, der er opført på listen, opmærksom på, at det havde besluttet at bevare dem herpå. Rådet gjorde også de pågældende personer, grupper og enheder opmærksom på, at de kan indgive en anmodning om at få Rådets begrundelse for, hvorfor de er opført på listen, medmindre en sådan begrundelse allerede er meddelt dem.

                     (4)

                     Rådet har foretaget en gennemgang af listen som krævet i artikel 2, stk. 3, i forordning (EF) nr. 2580/2001. Rådet tog under denne gennemgang hensyn til de bemærkninger, som de pågældende har indgivet til Rådet, og til de ajourførte oplysninger fra de kompetente nationale myndigheder om status for de opførte personer og enheder på nationalt plan.

                     (5)

                     Rådet har kontrolleret, at kompetente myndigheder som omhandlet i artikel 1, stk. 4, i Rådets fælles holdning 2001/931/FUSP (3) har truffet afgørelse for alle de på listen opførte personer, grupper og enheder om, at de har været involveret i terrorhandlinger som defineret i artikel 1, stk. 2 og 3, i fælles holdning 2001/931/FUSP. Rådet har også konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, fortsat bør være omfattet af de specifikke restriktive foranstaltninger, der er fastsat i forordning (EF) nr. 2580/2001.

                     (6)

                     Rådet har konkluderet, at der ikke længere er grund til at bevare én person på listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

                     (7)

                     Listen bør ajourføres i overensstemmelse hermed, og gennemførelsesforordning (EU) 2020/19 bør ophæves —

               VEDTAGET DENNE FORORDNING:

            Artikel 1
            Den liste, der er omhandlet i artikel 2, stk. 3, i forordning (EF) nr. 2580/2001, fremgår af bilaget til nærværende forordning.

            Artikel 2
            Gennemførelsesforordning (EU) 2020/19 ophæves.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2020.

                  På Rådets vegne

               M. ROTH

                  Formand

            (1)  EFT L 344 af 28.12.2001, s. 70.

            (2)  Rådets gennemførelsesforordning (EU) 2020/19 af 13. januar 2020 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2019/1337 (EUT L 8 I af 14.1.2020, s. 1).

            (3)  Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).

            BILAG

               LISTE OVER PERSONER, GRUPPER OG ENHEDER, JF. ARTIKEL 1

            I.   PERSONER

                        1.

                        ABDOLLAHI Hamed (alias Mustafa Abdullahi), født den 11.8.1960 i Iran. Pasnr.: D9004878.

                        2.

                        AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger.

                        3.

                        AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger.

                        4.

                        ARBABSIAR Manssor (alias Mansour Arbabsiar), født den 6.3.1955 eller den 15.3.1955 i Iran. Iransk og amerikansk statsborger. Pasnr.: C2002515 (Iran). Pasnr.: 477845448 (USA). Nationalt ID-nr.: 07442833, udløbsdato den 15.3.2016 (amerikansk kørekort).

                        5.

                        ASSADI Assadollah, født den 22.12.1971 i Teheran (Iran), iransk statsborger. Pasnr.: D9016657 (iransk diplomatpas).

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene).

                        7.

                        EL HAJJ, Hassan Hassan, født den 22.3.1988 i Zaghdraiya, Sidon, Libanon, canadisk statsborger. Pasnr.: JX446643 (Canada).

                        8.

                        HASHEMI MOGHADAM Saeid, født den 6.8.1962 i Teheran (Iran), iransk statsborger. Pasnr.: D9016290, gyldigt indtil den 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger.

                        10.

                        MELIAD, Farah, født den 5.11.1980 i Sydney (Australien), australsk statsborger. Pasnr.: M2719127 (Australien).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan. Pasnr.: 488555.

                        12.

                        ȘANLI, Dalokay (alias Sinan), født den 13.10.1976 i Pülümür (Tyrkiet).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                        14.

                        SHAKURI Ali Gholam, født cirka 1965 i Teheran, Iran.

                  II.   GRUPPER OG ENHEDER

                        1.

                        »Abu Nidal Organisation« — »ANO« (alias »Fatah Revolutionary Council«, alias »Arab Revolutionary Brigades«, alias »Black September«, alias »Revolutionary Organisation of Socialist Muslims«).

                        2.

                        »Al-Aqsa Martyrs' Brigade«.

                        3.

                        »Al-Aqsa e.V«.

                        4.

                        »Babbar Khalsa«.

                        5.

                        »Det Filippinske Kommunistparti«, herunder »New People's Army« — »NPA«, Filippinerne.

                        6.

                        Direktoratet for intern sikkerhed under Irans efterretnings- og sikkerhedsministerium.

                        7.

                        »Gama'a al-Islamiyya« (alias »Al-Gama'a al-Islamiyya«) (»Islamisk Gruppe« — »IG«).

                        8.

                        »İslami Büyük Doğu Akıncılar Cephesi« — »IBDA-C« (»Great Islamic Eastern Warriors Front«).

                        9.

                        »Hamas«, herunder »Hamas-Izz al-Din al-Qassem«.

                        10.

                        »Hizballah Military Wing« (alias »Hezbollah Military Wing«, alias »Hizbullah Military Wing«, alias »Hizbollah Military Wing«, alias »Hezballah Military Wing«, alias »Hisbollah Military Wing«, alias »Hizbu'llah Military Wing« alias »Hizb Allah Military Wing«, alias »Jihad Council« (og alle de enheder, der refererer til den, herunder den eksterne sikkerhedsorganisation)).

                        11.

                        »Hizbul Mujahideen« — »HM«.

                        12.

                        »Khalistan Zindabad Force« — »KZF«.

                        13.

                        »Det Kurdiske Arbejderparti« — »PKK« (alias »KADEK«, alias »KONGRA-GEL«).

                        14.

                        »De Tamilske Tigre« — »LTTE«.

                        15.

                        »Ejército de Liberación Nacional« (»Den Nationale Befrielseshær«).

                        16.

                        »Palæstinensisk Islamisk Jihad« — »PIJ«.

                        17.

                        »Popular Front for the Liberation of Palestine« — »PFLP«.

                        18.

                        »Popular Front for the Liberation of Palestine — General Command« (alias »PFLP — General Command«).

                        19.

                        »Devrimci Halk Kurtuluș Partisi-Cephesi« — »DHKP/C« (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«).

                        20.

                        »Sendero Luminoso« — »SL« (»Den Lysende Sti«).

                        21.

                        »Teyrbazen Azadiya Kurdistan« — »TAK« (alias »Kurdistan Freedom Falcons«, alias »Kurdistan Freedom Hawks«).


title: Rådets gennemførelsesforordning (EU) 2020/1130 af 30. juli 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen

text:
                  31.7.2020

                  DA

                  Den Europæiske Unions Tidende

                  L 247/14

         RÅDETS GENNEMFØRELSESFORORDNING (EU) 2020/1130
         af 30. juli 2020
         om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. januar 2016 forordning (EU) 2016/44.

                     (2)

                     I overensstemmelse med artikel 21, stk. 6, i forordning (EU) 2016/44 har Rådet taget listen over udpegede personer og enheder i bilag III til nævnte forordning op til revision.

                     (3)

                     Rådet har konkluderet, at de restriktive foranstaltninger over for alle personer og enheder, der er opført på listen i bilag III til forordning (EU) 2016/44, bør opretholdes, og at de identificerende oplysninger for én enkelt person bør ajourføres.

                     (4)

                     Bilag III til forordning (EU) 2016/44 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag III til forordning (EU) 2016/44 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2020.

                  På Rådets vegne

               M. ROTH

                  Formand

            (1)  EUT L 12 af 19.1.2016, s. 1.

            BILAG
            I afdeling A (Personer) i bilag III til forordning (EU) 2016/44 affattes nr. 18 således:

                           »18.

                           GHWELL, Khalifa
                           alias AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed

                           Fødselsdato: 1. januar 1956 eller 1. januar 1951
                           Fødested: Misurata, Libyen
                           Nationalitet: Libyen
                           Pas: A005465 (Libyen), udstedt den 12. april 2015, udløb den 11. april 2017
                           og
                           J690P666 (Libyen), udstedt den 12. juni 2016, udløber den 11. juni 2024
                           Køn: mand
                           Adresse: Qasr Ahmed Street, Misurata, Libyen

                           Khalifa Ghwell var den såkaldte »premierminister og forsvarsminister« i den internationalt ikkeanerkendte nationalkongres (også kendt som den »nationale redningsregering«) og var som sådan ansvarlig for dens aktiviteter.
                           Den 7. juli 2015 udviste Khalifa Ghwell sin støtte til Steadfastness Front (Alsomood), en ny militær styrke på syv brigader, der skal forhindre dannelsen af en samlingsregering i Tripoli, ved at deltage i undertegnelsesceremonien for indvielsen af styrken med nationalkongressens »formand«, Nuri Abu Sahmain.
                           Som »premierminister« for nationalkongressen har Ghwell spillet en central rolle med hensyn til at obstruere dannelsen af den nationale samlingsregering, der blev oprettet i henhold til den libyske politiske aftale.
                           Den 15. januar 2016 beordrede Ghwell i sin egenskab af Tripolis »premierminister og forsvarsminister« for nationalkongressen, at alle medlemmer af den nye sikkerhedsenhed, der var udnævnt af den designerede premierminister for den nationale samlingsregering, som satte deres ben i Tripoli, skulle arresteres.
                           Den 31. august 2016 beordrede han »premierministeren« og »forsvarsministeren« i den »nationale redningsregering« til at vende tilbage til arbejdet, efter at Repræsentanternes Hus havde afvist den nationale samlingsregering.

                           1.4.2016«